ด้าน พ.ต.ท.ทักษิณ ชินวัตร นายกรัฐมนตรี ให้สัมภาษณ์ก่อนออกเดินทางไปยังเมืองดานัง ประเทศเวียดนาม เพื่อประชุม ครม.ร่วมไทย-เวียดนาม ครั้งที่ 1 ว่า จะมีการนำปัญหาการระบาดของไข้หวัดนกเข้าที่ประชุม เพื่อหาความร่วมมือการให้ข่าวสารกันและกัน ส่วนกรณีที่มีการพบเชื้อไข้หวัดนกแพร่สู่แมวนั้น การแพร่เชื้อของไข้หวัดนกไม่ได้แพร่ไปโดยตรงที่สัตว์ แต่จะไปสู่ที่ไก่ หากว่าสัตว์นั้นๆ ไปกินไก่ดิบ หรือซากไก่ที่มีเชื้อ สัตว์ทุกอย่างที่รับไวรัสไข้หวัดนกแล้วจะไม่มีภูมิต้านทาน ถ้าไม่ไปกินสัตว์ที่ติดเชื้อมาจะไม่เป็นไร ซึ่งมี 3 ส่วนที่ต้องระวัง คือ ประชาชนทั่วไปสามารถกินไก่หรือไข่สุกได้ตลอดเวลา ไม่มีปัญหา ผู้เลี้ยงสัตว์ปีกช่วงนี้ ถ้าจะเข้าใกล้ชิดจะต้องมีการควบคุม เช่นปิดปาก ใส่ถุงมือ โดยเฉพาะอย่างยิ่งอุจจาระ หรือขี้ไก่ ซึ่งจะทำให้เชื้อจะแพร่ได้
พ.ต.ท.ทักษิณ ชินวัตร
PERSON
เมืองดานัง
LOCATION
ประเทศเวียดนาม
LOCATION